PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. ­­­­­­­37139/19.06.2024

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre** **privind aprobarea proiectului**

 **„Sistem integrat de monitorizare a traficului și mobilitate inteligentă în Municipiul Satu Mare” şi a cheltuielilor legate de proiect**

Primăria Municipiului Satu Mare intenţionează să depună la finanţare proiectul „Sistem integrat de monitorizare a traficului și mobilitate inteligentă în Municipiul Satu Mare” în cadrul Programului Regional Nord-Vest 2021-2027, Obiectivul de politică 2: O Europă mai verde, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile, Prioritatea 4: O regiune cu mobilitate urbană multimodală durabilă, Obiectiv specific 2.8: Promovarea mobilităţii urbane multimodale durabile, ca parte a tranziţiei către o economie cu zero emisii de dioxid de carbon, Apel de proiecte nr. PRNV/2023/481.A/1.

Exploatarea eficientă a locurilor de parcare de către Primaria Municipiului Satu Mare este esențială pentru gestionarea traficului, îmbunatățirea calității vieții cetățenilor și promovarea mobilității durabile. Prin gestionarea adecvată a spațiilor de parcare, autoritățile locale pot reduce congestia rutieră, stimularea utilizării transportului public și a formelor de mobilitate durabilă.

Astfel, conform PMUD şi SIDU exploatarea locurilor de parcare devine o componentă prioritară a unei strategii integrate de planificare urbană și de transport.

Realizarea unor parcări inteligente cu posibilitatea de acces în timp real al disponibilității locurilor de parcare din zonă, reprezintă o oportunitate cu beneficii semnificative pentru întreaga comunitate, inclusiv pentru turiştii aflați în tranzit.

Astfel, construirea parcărilor situate pe str. Decebal și str. Mihail Kogălniceanu, reprezintă o prioritate pentru cetățenii municipiului Satu Mare, ca urmare a dezvoltării infrastructurii de tip park&ride situate în vecinătatea zonelor pietonale noi înființate și integrarea acestora în sistemul de transport public.

Construirea parcărilor etajate face parte din strategia de dezvoltare a municipiului, această investiţie contribuind la extinderea şi susţinerea infrastructurii urbane, la creşterea ofertei privind locurile de parcare și la decongestionarea traficului auto creat pe străzile adiacente în urma reamenajarii Pieţei Libertăţii.

Obiectivul proiectului constă în crearea unor investiții bazate pe planuri de mobilitate urbană ce vizează creșterea atractivității și competitivității transportului public, contribuind în același timp la reducerea poluării atmosferice și fonice, a emisiilor de gaze cu efect de seră și a consumului energetic la nivelul municipiul Satu Mare prin dezvoltarea și optimizarea sistemelor de transport public, respectiv dezvoltarea infrastructurii necesare construirii parcărilor de tip park&ride care sunt integrate cu sistemul de transport public.

Obiectivele specifice ale proiectului sunt:

* Dezvoltarea și îmbunătățirea transportului public local de călători, prin extinderea sistemelor de management al traficului precum și înființarea și modernizarea stațiilor de autobuz SMART în municipiul Satu Mare.
* Crearea unei infrastructuri de tip park&ride care va contribui în mod direct la utilizarea crescută a transportului public şi implicit la reducerea emisiilor GES provenite din transportul rutier motorizat.

Prin HCL nr. 161/23.05.2024 a fost aprobat proiectul şi cheltuielile aferente. Avand în vedere Corrigendumul de modificare a Ghidului solicitantului 481.A sunt necesare completări la cererea de finanţare, astfel modificându-se Devizul general şi implicit bugetul proiectului.

Valoarea totală a proiectului este de 147.642.974,18 lei inclusiv TVA din care contribuţia proprie ce revine autorităţii administraţiei publice locale a Municipiului Satu Mare este în valoare de 2.425.524,42 lei reprezentând 2% din valoarea totală eligibilă a proiectului iar valoarea cheltuielilor neeligibile este de 26.366.753,25 lei.

Sumele vor fi asigurate în Secţiunea de dezvoltare a bugetului local la Capitolul Cap. 84.02 "Transporturi", paragraf 84.02.50 -Alte cheltuieli în domeniul transporturilor, Titlul VIII „Proiecte cu finanţare din Fonduri externe nerambursabile (FEN) - Programe finanţate din Fondul European de Dezvoltare Regionala (FEDR), aferente cadrului financiar 2021 - 2027”, urmând a fi recuperate în baza cererilor de rambursare întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

 Director executiv Șef serviciu

 ec. Ursu Lucia Dr. Sveda Andrea